**Microsoft Office 2010**

**Microsoft Office 2010**, kodnog naziva **Office 14**, je programski paket za Microsoft Windows operativne sustave i nasljednik je paketa [**Microsoft Office 2007**](http://hr.wikipedia.org/wiki/Microsoft_Office_2007). Donosi brojna poboljšanja kao što su datotečni formati i poboljšano [korisničko sučelje](http://hr.wikipedia.org/w/index.php?title=Korisni%C4%8Dko_su%C4%8Delje&action=edit&redlink=1). Office 2010 ne podržava **Windows XP Professional x64 Edition**.U prodaji je od 15. lipnja 2010.

Office 2010 prvi donosi besplatne web aplikacije i to Word, Excel, PowerPoint i OneNote, koje se otvaraju unutar popularnih web preglednika ([Internet Explorer](http://hr.wikipedia.org/wiki/Internet_Explorer), [Mozilla Firefox](http://hr.wikipedia.org/wiki/Mozilla_Firefox), [Google Chrome](http://hr.wikipedia.org/wiki/Google_Chrome) i Apple [Safari](http://hr.wikipedia.org/wiki/Safari_(internetski_preglednik))). Inačica Office Starter 2010 zamjenjuje oslabljeni paket [Microsoft Works](http://hr.wikipedia.org/wiki/Microsoft_Works). Razvija se i [Office Mobile 2010](http://hr.wikipedia.org/wiki/Office_Mobile_2010) za mobilne uređaje koji koriste [Windows Mobile](http://hr.wikipedia.org/w/index.php?title=Windows_Mobile&action=edit&redlink=1) 6.5 i [Windows Phone 7](http://hr.wikipedia.org/wiki/Windows_Phone_7).

**Povijest**

Razvoj paketa Office 14 započinje 2007 kada [Microsoft](http://hr.wikipedia.org/wiki/Microsoft) završava rad na paketu Office 12 poznatom kao [Microsoft Office 2007](http://hr.wikipedia.org/wiki/Microsoft_Office_2007). Inačica 13 preskočena je zbog nepopularnosti broja 13! Pretpostavljalo se da će prva inačica Office 14 paketa ugledati svjetlo dana u prvoj polovici 2009.

10. siječnja 2009. testeru su procurili prvi screen shotovi. 15. travnja 2009. [Microsoft](http://hr.wikipedia.org/wiki/Microsoft) je potvrdio da će Office 14 biti objavljen u prvoj polovici 2010. Microsoft je 14. srpnja 2009. poslao je pozivnice za testiranje. Beta inačica build 4417 je 30. kolovoza 2009. procurila na [Internet](http://hr.wikipedia.org/wiki/Internet).

Javna beta inačica bila je dostupna od 16. studenog 2009. za sve pretplatnike [TechNet](http://hr.wikipedia.org/wiki/TechNet), [Microsoft Developer Network](http://hr.wikipedia.org/wiki/Microsoft_Developer_Network) skraćeno **MSDN** i [Microsoft Connect](http://hr.wikipedia.org/w/index.php?title=Microsoft_Connect&action=edit&redlink=1) korisnike. Svim ostalim korisnicima javna beta bila je dostupna od 18. studenog 2009. Radi se o besplatnoj, potpuno funkcionalnoj inačici Office 14 paketa čija [licenca](http://hr.wikipedia.org/wiki/Licenca) istječe 31. listopada 2010. Beta inačicu skinulo je 9,5 milijuna korisnika.

15. lipnja 2010. Microsoft Office 2010 je pušten u prodaju.

**Nove značajke**

Microsoft Office 2010 ima poboljšanu podršku za ISO/IEC 29500:2008, međunarodni standardni Office Open XML (OOXML) datotečni format, Office 2010 podržava [OpenDocument](http://hr.wikipedia.org/wiki/OpenDocument) podatkovni format (ODF) 1.1, [standard](http://hr.wikipedia.org/wiki/Standard) [konzorcija](http://hr.wikipedia.org/w/index.php?title=Konzorcij&action=edit&redlink=1) [OASIS](http://hr.wikipedia.org/w/index.php?title=OASIS&action=edit&redlink=1).

Nove su i značajke poput alata za hvatanje slike ekrana, zaštitni mod dokumenta, novi SmartArt predlošci i dozvole autora teksta. Promijenjen je i [Ribbon](http://hr.wikipedia.org/w/index.php?title=Ribbon&action=edit&redlink=1), sučelje koje imaju svi Office programi, uključujući Office [Outlook](http://hr.wikipedia.org/w/index.php?title=Outlook&action=edit&redlink=1), [Visio](http://hr.wikipedia.org/w/index.php?title=Visio&action=edit&redlink=1), [OneNote](http://hr.wikipedia.org/w/index.php?title=OneNote&action=edit&redlink=1), [Project](http://hr.wikipedia.org/w/index.php?title=Project&action=edit&redlink=1) i [Microsoft Publisher](http://hr.wikipedia.org/wiki/Microsoft_Publisher). Office programi usklađeni su s [Windows 7](http://hr.wikipedia.org/wiki/Windows_7) sustavom i imaju tzv. Jumplist - listu linkova za brzi pristup važnim stvarima za određenu aplikaciju baš kao i Windows 7 OS.

Neke značajnije značajke:

* **Zanimljivi dokumenti i prezentacije**. PowerPoint 2010 prezentacije možete upotpuniti video isječcima, fotografijama i novim efektima.
* **Kombiniranje druženja i rada**. Outlook 2010 s novim Outlook [Social Connectorom](http://hr.wikipedia.org/w/index.php?title=Social_Connector&action=edit&redlink=1) omogućava da vaša produktivnost ostane na razini, ali i da poboljšate svoje društvene i poslovne veze. Autorstvo većeg broja korisnika u programima [Microsoft Word](http://hr.wikipedia.org/wiki/Microsoft_Word), [Microsoft PowerPoint](http://hr.wikipedia.org/wiki/Microsoft_PowerPoint) i [Microsoft OneNote](http://hr.wikipedia.org/wiki/Microsoft_OneNote) omogućuje bolju suradnju na idejama i informacijama.
* **Obavljanje posla s bilo koje lokacije**. Uz OfficeWeb Apps korisnici ne moraju biti za svojim računalom da bi radili na dokumentima – mogu ih spremati direktno iz Office 2010 programa na [Windows Live SkyDrive](http://hr.wikipedia.org/w/index.php?title=Windows_Live_SkyDrive&action=edit&redlink=1), zatim ih pregledavati i uređivati direktno iz [web preglednika](http://hr.wikipedia.org/wiki/Web_preglednik) te dijeliti s drugima. [Office Mobile 2010](http://hr.wikipedia.org/wiki/Office_Mobile_2010) korisnicima omogućuje da u svakom trenutku brzo pregledaju ili urede dokumente dok su u pokretu. Dokumenti izgledaju jednako i na isti način su oblikovani na svim računalima, telefonima i web preglednicima, što omogućuje postizanje očekivanih rezultata jer izgled ne ovisi o uređaju na kojem korisnik trenutačno radi.
* [SharePoint Server](http://hr.wikipedia.org/w/index.php?title=SharePoint_Server&action=edit&redlink=1). Po uzoru na Web 2.0 paradigmu Microsoft je postavio server za kaloaboraciju i web izdavaštvo.

**Programi paketa Office 2010**

* [Microsoft Access](http://hr.wikipedia.org/wiki/Microsoft_Access) 2010
* [Microsoft Excel](http://hr.wikipedia.org/wiki/Microsoft_Excel) 2010
* [Microsoft InfoPath](http://hr.wikipedia.org/wiki/Microsoft_InfoPath) 2010 (samo u Professional Plus)
* [Microsoft OneNote](http://hr.wikipedia.org/wiki/Microsoft_OneNote) 2010
* [Microsoft Outlook](http://hr.wikipedia.org/wiki/Microsoft_Outlook) 2010
* [Microsoft PowerPoint](http://hr.wikipedia.org/wiki/Microsoft_PowerPoint) 2010
* [Microsoft Publisher](http://hr.wikipedia.org/wiki/Microsoft_Publisher) 2010
* [Microsoft Office Communicator](http://hr.wikipedia.org/w/index.php?title=Microsoft_Office_Communicator&action=edit&redlink=1) 2010 (samo u Professional Plus)
* [Microsoft SharePoint Workspace](http://hr.wikipedia.org/w/index.php?title=Microsoft_Groove&action=edit&redlink=1) 2010 (samo u Professional Plus)
* [Microsoft SharePoint Designer](http://hr.wikipedia.org/wiki/Microsoft_SharePoint_Designer) 2010 (besplatno, skida se s Interneta)
* [Microsoft Word](http://hr.wikipedia.org/wiki/Microsoft_Word) 2010
* [Microsoft Visio](http://hr.wikipedia.org/w/index.php?title=Microsoft_Visio&action=edit&redlink=1) 2010 (izvan paketa Office 2010)
* [Microsoft Project](http://hr.wikipedia.org/w/index.php?title=Microsoft_Project&action=edit&redlink=1) 2010 (izvan paketa Office 2010)

**Microsoft Word 2010**

**Microsoft Word** je [program za obradu riječi](http://hr.wikipedia.org/wiki/Program_za_obradu_rije%C4%8Di), proizvod kompanije [Microsoft](http://hr.wikipedia.org/wiki/Microsoft), sastavni je dio programskog paketa [Microsoft Office](http://hr.wikipedia.org/wiki/Microsoft_Office).

**Namjena**

Microsoft Word služi za pisanje i oblikovanje tekstualnih dokumenata, omogućujući primjenu različitih stilova oblikovanja. Također omogućuje dodavanje različitih objekata: tablica, slika, grafikona... Jednostavan je za korištenje, te početnici lako mogu svladati njegove osnovne funkcije, no njegovu punu funkcionalnost mogu iskoristiti samo dobri poznavatelji. Česta mu je primjena u uredima.

**Verzije**

Posljednja verzija Microsoft Worda je [Word 2010](http://hr.wikipedia.org/w/index.php?title=Word_2010&action=edit&redlink=1), koji je sastavni dio paketa [Microsoft Office 2010](http://hr.wikipedia.org/wiki/Microsoft_Office_2010).

**Datotečni formati**

Osnovni format koji Microsoft Word rabi za spremanje svojih dokumenata je Wordov dokument (DOC) a datotekama dodaje ekstenziju *.doc* Microsoft Word može dokumente spremati i u [HTML](http://hr.wikipedia.org/wiki/HTML) formatu, kao Wordov predložak (DOT), u Rich Text formatu (RTF), najnoviji docx ili kao obični tekst (TXT).